Z A P I S N I K

9. sjednice VMO Donje Svetice održane  u četvrtak, 20.1. 2022. u 18 sati.

 u prostorijama mjesne samouprave Mjesnog odbora Volovčica, Kriška 20.

Prisutni članovi vijeća:

1. Valentina Bedeković

2. Goran Radovanović

3. Davor Nikolić

4. Mirko Tomić

5. Dijana Požgaj

6. Lucija Marić
7. Milena Žganjer

Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice

pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 8. sjednice na razmatranje.
Potpredsjednica Milena Žganjer smatra da u zapisnik 8. Sjednice treba dodati njezine prijedloge o kojima smo razgovarali, a oni su sljedeći: 

1. traženje postavljanja meterološke stanice u dvorište škole Fran Krsto Frankopan unutar njihovog zelenog vrta. Škola je već godina u statusu EKO ŠKOLE i imaju svoju Zadrugu i ovo bi bilo i edukativno i u duhu našeg zelenog razmišljanja

2. Postavljanje STANICE za ispitivanje kvalitete zraka ili kod Doma zdravlja, ili kod Veterinarskog Fakulteta s obzirom da smo unazad 6 mjeseci bili 4 puta najzagađeniji grad u Europi, a takav uređaj imamo samo jedan ( nisam točna za info) mogli bi tražiti barem još jedan i to baš na našem području

3. porast srčanih udara i svih bolesti povezanih sa ugrušcima potaknuo je neki dan razgovor sa nekoliko ljudi s našeg područja u knjižnici gdje smo se zapravo pitali koliko imamo AED (automatic external defiblirator ) na kvartu, Na stranici 
https://www.aed.hr › aed-lokacije-u-hrvatskoj
" 

AED lokacije u RH
https://www.aed.hr › aed-lokacije-u-hrvatskoj


su ti podaci dostupni. Bilo bi korisno imati barem takva 3 na našem području.

Vijeće se složilo da ćemo razmotriti ove prijedloge i razgovarati detaljnjije o tome na idućim sjednicama

Na prijedlog predsjednice,Vijeće jednoglasno utvrđuje

D N E V N I     R E D:

1. Prijedlog zaključaka o mirovanju mandata članu Vijeća Mjesnog odbora Donje Svetice i početku obnašanja dužnosti zamjenice člana Vijeća,

2.   Polaganje prisege novog člana Vijeća Mjesnog odbora Donje Svetice,

3. Aktualna komunalna problematika,

              4 .  Razno: izvješća, pitanja i prijedlozi.

2. Prijedlog zaključaka o mirovanju mandata članu Vijeća Mjesnog odbora Donje Svetice i početku obnašanja dužnosti zamjenice člana Vijeća
Predsjednica Vijeća, V. Bedeković naglašava da je dosadašnji član Vijeća MO Donje Svetice stavio svoj mandat u mirovanje iz osobnih razloga 09. siječnja 2019. i moli Mandatno povjerenstvo Vijeća da na osnovi izvješća Izbornog povjerenstava o rezultatima izbora za vijeća mjesnih odbora da Vijeće MO Donje Svetice provede potrebnu proceduru o prestanku mandata i prihvati mandat zamjeniku člana.
Predsjednica Vijeća, V. Bedeković moli predsjednicu Mandatnog povjerenstva da podnese izvješće.

Predsjednica Milena Žganjer  podnosi:

I Z V J E Š Ć E

o mirovanju mandata članu Vijeća Mjesnog odbora Donja Svetice

i početku obnašanja dužnosti zamjenice člana Vijeća

I.

Mandatno povjerenstvo konstatira da je član Vijeća Mjesnog odbora Donje Svetice Filip Marić izabran na kandidacijskoj listi političke stranke „BANDIĆ MILAN 365 – STRANKA RADA I SOLIDARNOSTI“,  na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17 , 7/17, 2/19, 28/20 i 10/20), stavio svoj mandat u mirovanje iz osobnih razloga.
Po odredbi stavka 2. navedenog članka Odluke,  s danom dostave pisanog zahtjeva, 09. siječnja 2022.,  mandat člana Vijeća stavlja se u mirovanje.

II.

Sukladno članku 14. stavku 2. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17 2/19, 28/20 i 10/20),) politička stranka „BANDIĆ MILAN 365 – STRANKA RADA I SOLIDARNOSTI“  je 20. siječnja 2022 za zamjenicu odredila Luciju Marić.
III.
Mandatno povjerenstvo predlaže Vijeću da prihvati ovo izvješće i donese Zaključak o mirovanju mandata članu Vijeća s prijedlogom za verifikaciju mandata novog člana Vijeća, u predloženom tekstu. 

ZAKLJUČAK

o mirovanju mandata članu Vijeća Mjesnog odbora Donje Svetice

i početku obnašanja dužnosti zamjenice člana Vijeća

1. Prima se na znanje Izvješće Mandatnog povjerenstva o mirovanju mandata članu

            Vijeća Mjesnog odbora Donje Svetice i početku obnašanja dužnosti zamjenice člana

            Vijeća.

2. Dana 09. siječnja 2022. počinje mirovanje mandata članu Vijeća iz osobnih razloga

            Filipu Mariću.

3. Dana 20. siječnja 2022. Lucija Marić započinje s obnašanjem dužnosti zamjenice

            članice Vijeća.

4.        Ovaj će zaključak biti objavljen na oglasnoj ploči u sjedištu Mjesnog odbora Donje

       Svetice.

Zaključak je prihvaćen

4. Polaganje prisege novog člana Vijeća Mjesnog odbora Donje Svetice

Ja, LUCIJA MARIĆ, prisežem, svojom čašću, da ću dužnost člana Vijeća Mjesnog odbora Donje Svetice obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora Donje Svetice, Vijeća Gradske četvrti, Grada Zagreba i Republike Hrvatske.

5. Aktualna komunalna problematika

3.1. Zamolba za uvrštavanjem Ulice Charlesa Darwina u 2. Zonu naplate parkiranja
Gradskoj četvrti stigao je prijedlog u ime stanara Darwinove ulice da se ulica Charlesa Darwina uvrsti u popis ulica u 2. zone naplate parkiranja. Naime, radi se o slijepoj ulici koja je omeđena Heinzelovom i Vukovarskom ulicom, koje spadaju u 2. parkirnu zonu, te bi stanari željeli imati mogućnost kupovine povlaštene parkirne karte za 2.zonu, posebno oni koji rade u 2.zoni, te im je potrebna parkirna karta za normalno funkcioniranje. 

Vijeće je razmatralo prijedlog i zaključilo da za sada ne može donijeti pozitivno mišljenje, s obzirom na to da je parkiranje na cijelom području mjesnog odbora za sada besplatno. Vijeće smatra da se ovaj zahtjev ne može promatrati pojedinačno nego da bi se trebalo konzultirati s Gradskom četvrti i susjednim Mjesnim odborima, te zatražiti stručno mišljenje.

Predlažemo da se na idućoj sjednici ta tema razmatra u širem kontekstu naplate  parkiranja u MO Donje Svetice, ali i susjednim MO-ovima.
U tijeku je izrada prometnog elaborate za Donje Svetice, međutim u njemu se ne govori o naplati parkiranja, tvrtka zadužena za to uputila je Vijeće na gradske službe koje se time bave.

Prijedlog se jednoglasno odbija. 

                                                    ZAKLJUČAK:
Prijedlog da se ulica Charlesa Darwina uvrsti u popis ulica u 2. zone naplate parkiranja odbija   se zbog nedostatnih informacija o tome kako bi naplata parkiranja na tom području utjecala na cjelokupno stanje parkiranja u MO i u susjednim MO-ovima. Vijeće će detaljnije ispitati situaciju na terenu i konzultirati se s nadležnim službama te zatim ponovno razmotriti ovaj prijedlog građana.

3.2        PRIJEDLOG Vijeća MO Donje Svetice da se na području stare pruge, na potezu od Vukovarske do Planinske, paralelnom s Heinzelovom i Donjim Sveticama, gdje smo u zaključku sa 7. sjednice predložili uređenje zelenog koridora ili u njegovoj blizini,  osposobi parking dok se ne bude uređivao zeleni koridor.
Vijeće trenutno neće donositi službeni zaključak, pošto Grad nije vlasnik tih parcela i ne znamo postoji li mogućnost da se tamo uopće nešto radi, nego će detaljnije ispitati situaciju i raspravljati o tome na idućoj sjednici.

3.3 Problem nepreglednosti pri izlasku s parkirališta Osnovne škole Fran Krsto Frankopan zbog nepropisno parkiranih vozila.

Stigao je prijedlog građana na temu problematike opterećenja ulaska i izlaska vozila sa privatnog parkirališta OŠ Frana Krste Frankopana na Ivanićgradsku ulicu (kbr. 24). U molbi piše:

“Problem je u parkiranim vozilima na kontaktnoj javno-prometnoj površini između izlaska sa parkirališta preko pločnika na kolnik Ivanićgradske ulice. Gotovo svakodnevno, parkirana vozila ometaju ulazak ili izlazak vozila u kojima su mlađa školska djeca (djeca nižih razreda osnovne škole). Roditelji vozači osobnih automobila moraju manevrirati nekoliko puta prilikom ulaska ili izlaska sa parkirališta OŠ, ukoliko je na navedenoj spornoj površini 

"nepropisno" parkirano vozilo. Da stvar bude apsurdnija, ne postoji horizontalna niti vertikalna signalizacija zabrane parkiranja.

                                                        ZAKLJUČAK:

VMO Donje Svetice predlaže češći nadzor prometnog redara te razmatranje potrebe postavljanja znaka zabrane parkiranja na izlasku s parkirališta osnovne škole Fran Krsto Frankopan.
Vijećnik Mirko Tomić je suzdržan, ostali su za.
3.4. Primili smo molbu za pojačani nadzor komunalnog redara i eventualno postavljanje znaka zabrane parkiranja između objekta ( Poslovni centar Poljoopskrba  , Donje svetice 40 )   i Ministarstva Prosvjete ( Donje Svetice 38  ) u kojem radi 20 tvrtki. Riječ je o kratkoj slijepoj ulici uz koju se često parkiraju vozila koja onemogućuju nesmetan promet,  ulazak i izlazak kombi vozila a pogotovo kamiona koji dovoze i odvoze robu.

                                                 ZAKLJUČAK:

MO Donje Svetice smatra da se na lokaciji između objekta Poslovni centar Poljoopskrba ,  Donje svetice 40   i Ministarstva Prosvjete,  Donje Svetice 38,  treba pojačati nadzor komunalnih redara zbog nedopuštenog parkiranja vozila.
3.5. Izvješće predsjednice o prijedlogu građana za postavljanje stupića kod Konzum benzinske uz Ulicu Grada Vukovara koji su uputili građani, jer se tamo okreću automobili koji se tamo parkiraju, također na zelenu površinu. Stupići ne mogu biti na biciklističkoj stazi, ali ovaj problem treba nekako riješiti.  Za početak ćemo zatražiti pojačani nadzor prometnih i komunalnih redara.
3.6. Novi VMD kompleks u ulici Charlesa Darwina.

Vijeće zanima možemo li imati sastanak s nekime ili nam iz VMD-a mogu dostaviti plan naselja, da VMO bude informiran o tome kako će sve to izgledati.
3.7. VMO Donje Svetice dogovorit će sastanak sa HAŠK-om zbog rješavanja problema zatvorenih prolaza, šiljaka na ogradi i drugih tema koje se tiču HAŠK-a, a detaljnije ćemo to dogovoriti na idućoj sjednici.
3.8. Potreba za nadzornim kamerama u MO

                                                         ZAKLJUČAK

S obzirom na veći broj provala u vozila i haustore i krađa u kvartu, često nedopušteno parkiranje te novi plan odlaganja otpada, VMO Donje Svetice predlaže Vijeću Gradske četvrti Peščenica-Žitnjak da razmotri mogućnost postavljanja nadzornih kamera u našem mjesnom odboru.

Mirko suzdržan.
3.9. Nastavno na Milenin prijedlog za praćenje kvalitete zraka, vijećnik Davor Nikolić saznao je da postoji 4 ili 5 stanica u ZG-u i to je dovoljno.


3.10. Prometnom redarstvu možda se može dostaviti popis lokacija koje treba redovitije nadzirati

Prijedlog za sljedeću sjednicu. Pobrojati lokacije koje treba nadzirati.
4. Razno: izvješća, pitanja i prijedlozi.

4.1. Vijećnica Dijana Požgaj predlaže da se u iznimnim, opravdanim situacijama vijećnicima omogući sudjelovanje na sjednicama elektronskim putem.
                                                              ZAKLJUČAK
VMO Donje Svetice predlaže VGČ-u Peščenica-Žitnjak da se razmotri mogućnost da vijećnici u iznimnim i objektivno opravdanim slučajevima sudjeluju na sjednici elektronskim putem.
KLASA:024-08/22-03/162
URBROJ:251-13-11-11-22-2 

Zagreb, 20. siječnja  2022.
Predsjednica Vijeća Mjesnog odbora

Donje Svetice

           Valentina Bedeković, v.r. 
